CELEX: 32011D0473
Language: mt
Date: 2011-07-25 00:00:00
Title: Deċiżjoni tal-Kunsill 2011/473/PESK tal- 25 ta’ Lulju 2011 li temenda d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)

27.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 195/72
            
         DEĊIŻJONI TAL-KUNSILL 2011/473/PESK
   tal-25 ta’ Lulju 2011
   li temenda d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28 u l-Artikolu 43(2) tiegħu,
   Billi:
   
               (1)
            
            
               Fit-30 ta’ Mejju 2007, il-Kunsill adotta l-Azzjoni Konġunta 2007/369/PESK (1) dwar l-istabbiliment tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN).
            
         
               (2)
            
            
               Fit-18 ta’ Mejju 2010, il-Kunsill adotta d-Deċiżjoni 2010/279/PESK (2) li estendiet l-EUPOL AFGHANISTAN sal-31 ta’ Mejju 2013. Skont id-Deċiżjoni 2011/298/PESK li temenda d-Deċiżjoni 2010/279/PESK (3), l-ammont ta’ referenza finanzjarja ta’ EUR 54 600 000 ikopri l-perijodu sal-31 ta’ Lulju 2011.
            
         
               (3)
            
            
               L-Artikolu 13(2) tad-Deċiżjoni 2010/279/PESK tipprevedi li l-ammont ta’ referenza finanzjarja għall-perijodi sussegwenti għandu jiġi deċiż mill-Kunsill.
            
         
               (4)
            
            
               Id-Deċiżjoni 2010/279/PESK għandha għalhekk tiġi emendata biex tinkludi ammont ta’ referenza finanzjarja għall-perijodu mill-1 ta’ Awwissu 2011 sal-31 ta’ Lulju 2012,
            
         ADOTTA DIN ID-DEĊIŻJONI:
   Artikolu 1
   Is-subparagrafu li ġej huwa b’dan miżjud mal-Artikolu 13(1) tad-Deċiżjoni 2010/279/PESK:
   
      “L-ammont ta’ referenza finanzjarja maħsub biex ikopri n-nefqa relatata mal-EUPOL AFGHANISTAN għall-perijodu mill-1 ta’ Awwissu 2011 sal-31 ta’ Lulju 2012 għandu jkun ta’ EUR 60 500 000.”.
   
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, il-25 ta’ Lulju 2011.
      
         
            Għall-Kunsill
         
         
            Il-President
         
         M. DOWGIELEWICZ
      
   
   
      (1)  ĠU L 139, 31.5.2007, p. 33.
   
      (2)  ĠU L 123, 19.5.2010, p. 4.
   
      (3)  ĠU L 136, 24.5.2011, p. 64.